Public procurement notice: Contract Notice
Published: 2018-02-08
Buyer: Europæiske Union
Country: BE
Contract type: Services
Procedure: Restricted procedure
CPV classification: 71300000 | 71356200 | 71520000: Construction supervision services
Submission deadline: 2018-03-19
Award criteria: Other
EU fund: ESF

Technical requirements: Formålet med denne kontrakt er: a) overvågning af gennemførelsen af bygge- og anlægsarbejderne på den nye samlebrønd i det nordlige Nicosia (NNTS, Northern Nicosia Trunk Sewer) og b) ydelse af teknisk bistand til den ordregivende myndighed i løbet af udbuds-, kontrakt- og udførelsesfasen af arbejderne.
NNTS bliver konstrueret i flere faser og/eller kommer til at omfatte flere bygge- og anlægskontrakter. Der er på nuværende tidspunkt identificeret to forgreninger: Nicosia-grenen og Kioneli/Gönyeli-grenen (1).
Nicosia-grenen har en samlet omtrentlig længde på 13 km, som udgøres af 7,7 km hovedtrykledning og 5,3 km gravitetskloakker. Diametrene er i intervallet DN500 til DN800. Størstedelen af kloakken skal konstrueres i flodlejer, og det skønnes nødvendigt at skulle gøre brug af opgravningsfri teknikker for at kunne passere et antal broer. Konstruktionen omfatter desuden fire pumpestationer: 3 eksisterende, der skal renoveres, og 1 ny. Spidsbelastningen på pumpestationerne vil i projekteringsfasen være i intervallet 200 til 382 l/s.
Bygge- og anlægskontrakten vedrørende tilsyn skal gennemføres i henhold til FIDIC's kontraktudkast »Conditions of Contract for Construction of Building and Engineering Works Designed by the Employer 1999 — First Edition« (Kontraktvilkår for bygge- og anlægsarbejder designet af arbejdsgiveren 1999 — første udgave), med tilpasninger, som tager højde for relevante bestemmelser i PRAG, samtidig med at der inkorporeres elementer af entreprenørens projekteringer relateret til konstruktion af pumpestationer, sikring mod overspænding, SCADA- og lugtbekæmpelsessystemer.
Kontrahentens primære opgave bliver tilsyn med bygge- og anlægskontrakten vedrørende konstruktionen af Nicosia-grenen i rollen som ingeniør/tilsynsførende i overensstemmelse med FIDIC's kontraktvilkår for bygge- og anlægsarbejder (»rød bog«).
Kontrahentens yderligere opgaver omfatter levering af teknisk bistand til den ordregivende myndighed i løbet af arbejdernes udbuds-, kontrakt- og udførelsesfase. Dette kan indbefatte evaluering af elementerne i detailprojekteringen, indhentning af ekspertskøn vedrørende ændringer og støtte til den ordregivende myndighed under evaluering af de bygge- og anlægsrelaterede bud. Kontrahenten skal desuden styrke kapaciteten hos den del af modtagerorganernes medarbejderstab, som er ansvarlig for ovennævnte infrastruktur, ved at tilbyde uddannelse i tilsyn med bygge- og anlægsarbejder.
(1) Den ordregivende myndighed vil sandsynligvis i nærmeste fremtid sende arbejderne forbundet med Kioneli/Gönyeli-grenen af NNTS i udbud. Denne gren er placeret længere op ad floden i forhold til Nicosia-grenen og har en samlet omtrentlig længde på 10 km, som består af 0,3 km hovedtrykledning og 9,7 km gravitetskloakker. Diametrene er i intervallet fra DN200 til DN630, og konstruktionen vil omfatte 1 ny pumpestation.
I overensstemmelse med finansforordningen og for at sikre tjenestens kontinuitet, hvilket alt efter omstændighederne også kan omfatte tilsyn med Kioneli/Goneli-grenen, kan den ordregivende myndighed forbeholde sig ret til at forny eller forlænge den oprindelige kontrakt via et udbud med forhandling.
Forlængelsen af projektet er med forbehold for tilfredsstillende udførelse af kontrahentens forpligtelser. Fornyelsen skal i fuldt omfang overholde betingelserne i den oprindelige kontrakt og tjene samme formål.
1. Alle juridiske personer (der deltager enten individuelt eller i en sammenslutning — et konsortium — af ansøgere), der er etableret i en medlemsstat i Den Europæiske Union eller i et land eller territorium i de regioner, der er bemyndiget af Rådets forordning (EF) nr. 389/2006 af 27.2.2006.
— Dette inkluderer personer, der bor eller er etableret i de områder af Republikken Cypern, hvor regeringen for Republikken Cypern ikke udøver faktisk kontrol
— Dette indebærer ikke anerkendelse af nogen offentlig myndighed i områderne ud over regeringen for Republikken Cypern.
Alle valgbare fysiske og juridiske personer (i henhold til punkt 11 ovenfor) eller sammenslutninger af sådanne personer (konsortier) kan ansøge.
Et konsortium kan være en permanent, vedtægtsmæssigt etableret sammenslutning eller en sammenslutning, der er etableret uformelt med henblik på en specifik udbudsprocedure. Alle deltagere i et konsortium (dvs. lederen og alle øvrige deltagere) hæfter solidarisk over for den ordregivende myndighed.
Deltagelse af en ikke-valgbar fysisk eller juridisk person (i henhold til punkt 11) vil resultere i automatisk udelukkelse af denne person. I særdeleshed gælder, at det samlede konsortium vil blive udelukket, såfremt den ikke-valgbare person er en del af et sådant.